Σμαράγδα Καρύδη

Η Σμαράγδα Καρύδη (Αθήνα, 9 Αυγούστου 1969) είναι Ελληνίδα ηθοποιός, σκηνοθέτρια και παρουσιάστρια της τηλεόρασης.

 Βιογραφία 
Γεννήθηκε στην Αθήνα. Γονείς της είναι οι επίσης ηθοποιοί Ντίνος Καρύδης και Τζούλια Αργυροπούλου. 

Μετά το σχολείο φοίτησε στην Δραματική Σχολή του Εθνικού Θεάτρου, από την οποία και αποφοίτησε. Ξεκίνησε την καριέρα της στο χώρο της υποκριτικής όταν ήταν ακόμη παιδί και, συγκεκριμένα, το ντεμπούτο της έγινε το 1972, σε ηλικία 3 ετών, μέσα από την κινηματογραφική ταινία Ερωτική συμφωνία, στο πλευρό της Τζένης Καρέζη και του Κώστα Καζάκου. Στην εν λόγω ταινία συμμετείχε και ο πατέρας της.

Πέρα από ηθοποιός είναι σκηνοθέτιδα και παρουσιάστρια.

Το τηλεοπτικό της ντεμπούτο έγινε το 1992, σε ηλικία 23 ετών, μέσα από τη σειρά του ΑΝΤ1 Βαμμένα κόκκινα μαλλιά, ενώ ακολούθησαν κάποια guests στις σειρές Ανατομία ενός εγκλήματος και Το χάραμα. Τη σεζόν 1996-1997 πρωταγωνίστησε στη σειρά Το χρώμα του φεγγαριού, ενώ παράλληλα εμφανίστηκε και στις σειρές Λόγω τιμής και Διπλή αλήθεια. Το 1997 συμμετέχει στη σειρά Για σένα και την επόμενη χρονιά στη σειρά Το φτερούγισμα του γλάρου. Συμμετείχε σε πολλές τηλεοπτικές σειρές όπου ενσάρκωνε ρόλους περισσότερο δραματικούς, μέχρι και την συμμετοχή της στη σειρά Στο παρά 5 (2005), όπου μέσα από τον ρόλο της Ντάλιας κατέστη μια από τις πιο αγαπημένες κωμικές ηθοποιούς της χώρας.

Τη σεζόν 2007-2008 πρωταγωνίστησε στη σειρά «Γιούγκερμαν» και την επόμενη, στη σειρά Φίλα το βάτραχο σου μαζί με τον Θοδωρή Αθερίδη. Το 2014, αναλαμβάνει τη παρουσίαση της ψυχαγωγικής εκπομπής Celebrity Game Night στο ΜΕGA η οποία προβλήθηκε μέχρι το 2016, ενώ το 2015 πρωταγωνίστησε στην Εθνική Ελλάδος με τους Γιώργο Καπουτζίδη, Κατερίνα Παπουτσάκη κ.ά. To 2021 συνέχισε το Celebrity Game Night αλλά σταμάτησε στη μέση της χρονιάς. Τη σεζόν 2022-2023 θα συνεχίσει το Celebrity Game Night.

Εμφανίστηκε επίσης στις ταινίες Θηλυκή εταιρεία του Νίκου Περάκη (1999) και Ο καλύτερός μου φίλος (2001) του Λάκη Λαζόπουλου και του Γιώργου Λάνθιμου. Το 2007 πρωταγωνίστησε στην κινηματογραφική μεταφορά του θεατρικού έργου του Θοδωρή Αθερίδη "Μια μέλισσα τον Αύγουστο". Στη συνέχεια, πρωταγωνίστησε στην ταινία Η κληρονόμος που έκανε πρεμιέρα τον Δεκέμβριο του 2009. To 2014, πρωταγωνιστεί στη κινηματογραφική μεταφορά του πρώτου θεατρικού έργου του Θοδωρή Αθερίδη Από έρωτα ταινία που τιμήθηκε με το βραβείο κοινού της Ακαδημίας Κινηματογράφου. Ακόμα μια κινηματογραφική της δουλειά είναι οι Τέλειοι ξένοι (2016) σε σκηνοθεσία Θοδωρή Αθερίδη. Το (2020) το dodo μια ταινία κωμική-δραματική του Πάνου Κούτρα. Έπειτα (2023-2025) Σμαράγδα Καρύδη μετά από πολλά χρόνια τηλεόρασης πρωταγωνιστεί στην τηλεοπτική σειρά IQ 160 με τον Νίκο Κουρή.

Οι εμφανίσεις της στο θέατρο ξεκίνησαν το 1989 μέσα από τις συμμετοχές της σε παραστάσεις του Εθνικού Θεάτρου και αργότερα στο Ανοιχτό Θέατρο του Γιώργου Μιχαηλίδη. Έκτοτε ακολούθησαν συμμετοχές σε πολλές παραστάσεις όπως Οι δούλες (1997-1998), Αnorexia Nevrosa (1999-2000), Το πάρτι (2002-2003) κ.ά. Επίσης, έχει πρωταγωνιστήσει σε δύο μιούζικαλ, το Chicago (2012-2013) και το Sweet Charity (2016). Την σεζόν 2019-2020 πρωταγωνίστησε αλλά και σκηνοθέτησε την κωμωδία Του Κουτρούλη ο γάμος.

Τηλεοπτικές Σειρές & Εκπομπές

 Σιγά... η πατρίδα κοιμάται (1989)

 Βαμμένα Κόκκινα Μαλλιά (1992 - 1993)
 Ανατομία ενός εγκλήματος (1993)
 Οι Χρηματιστές (1994)
 Το χρώμα του φεγγαριού (1996 - 1997)
 Λόγω τιμής (1997)
 Διπλή αλήθεια (1997)
 Μια νύχτα σαν κι αυτή (1997)
 Για σένα (1997 - 1998)
 Νυχτερινό Δελτίο (1998)
 Το φτερούγισμα του γλάρου (1998 - 1999)
 Ερόικα (1999)
 Αθώος ή ένοχος (2000 - 2001)
 Κόκκινος Κύκλος (2001)
 Κόλπο Γκρόσο (2001 - 2002)
 Αχ και να ξερες (2002 - 2003)
 Λευκός Οίκος (2003)
 Η Νταντά (2004)
 Babalou (2004 - 2005 )
 Επτά Θανάσιμες Πεθερές (2005)
 Safe Sex TV Stories (2005)
 Στο Παρά Πέντε (2005-2007)
 Γιούγκερμαν (2007)
 Φίλα τον βάτραχό σου (2007 - 2009)
 Ο πόλεμος των άστρων (2010)
 Πίσω στο Σπίτι (2012)
 Δια Ταύτα (2014)
 Celebrity Game Night (2014 - 2016)
 Εθνική Ελλάδος (2015)
 Νότα Μία (2017-2018)
 MadWalk - The Fashion Music Project (2018)
 Μην αρχίζεις τη μουρμούρα (2020 - 2021)
 Ένα Εκατομμύριο Yen (2020 - 2021)
 Celebrity Game Night (2021 - 2023)
 IQ 160 (2023 - 2025)

 Φιλμογραφία 
+ΈτοςΤίτλοςΡόλος1972Ερωτική συμφωνία 1993Έναστρος θόλος 1994Το χάραμα 1996Προς την ελευθερία 1999Θηλυκή εταιρεία Άντζελα Παππά2001Ο καλύτερός μου φίλος ΆντρεαAιώνιος φοιτητής θαμώνας καζίνο2002Wannabeesφωνή2005Η γυναίκα είναι σκληρός άνθρωπος θαυμάστρια2007Μια μέλισσα τον ΑύγουστοΜαρία Γιαννακουδάκη 2009Η κληρονόμοςΒέρα Σκαρίμπα 2014Πέμπτη & 12Αδαμαντία ΦουντούκηΜε χωρίς γυναίκες ΝάντιαΑπό έρωτα Άννα2016Τέλειοι ξένοι Έρση2020Dodo Μαριέλλα

Θέατρο
+ Έτος Τίτλος Έργου  Θέατρο Ρόλος Σκηνοθεσία2023Η μαριχουάνα της Μαμάς των Ντάριο Φο, Φράνκα Ράμε & Τζάκοπο ΦοΘέατρο ΉβηΠρωταγωνιστικός Ρόλος & ΣκηνοθέτηςΗ ίδια

 Παραπομπές 

Κατηγορία:Έλληνες κωμικοί
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Κατηγορία:Ελληνίδες τηλεπαρουσιάστριες

Κατηγορία:Απόφοιτοι της Δραματικής Σχολής του Εθνικού Θεάτρου